Framundan eru tveir viðburðir til að fagna hinu kínverska nýári . Konfúsíusarstofnun býður í samstarfi við Kínverska sendiráðið gesti velkomna á opinn dag í Hörpu , á 2. hæð , sunnudaginn 2. febrúar kl. 13:30 - 16:00 . Dagskráin er að venju fjölbreytt og skemmtileg . Allir velkomnir að fagna ári rottunnar . Continue reading Fögnum kínverska nýárinu → Fyrirlestraröð Konfúsíusarstofnunar og Kínversk-íslenska menningarfélagsins ( KÍM ) sem ber yfirskriftina ‘ Snarl og spjall um Kína ’ heldur áfram á nýju ári . Í gær reið á vaðið Hrafnhildur Ming Þórunnardóttir , nemi á öðru ári í Kvennaskólanum í Reykjavík . Continue reading ættleidd frá kína → Hrafnhildur Ming Þórunnardóttir er á öðru ári í Kvennaskólanum í Reykjavík . Hún er ættleidd frá Kína og hefur búið á Íslandi frá því hún var 14 mánaða . Í kynningunni mun hún tala um það hvernig það hefur verið fyrir hana að búa á Íslandi , hafandi annað útlit og annan bakgrunn en flestir Íslendingar . Þá mun hún líka tala um ferðina sína aftur til Kína og upplifun þar en þangað fór með móður sinni árið 2011 til að heimsækja gamlar slóðir . Continue reading ættleidd frá kína → Þorgerður Anna Björnsdóttirkínverskukennari við Konfúsíusarstofnun Síðan í æsku hef ég haft mikinn áhuga á tungumálum og menningu heimsins . Veturinn 2009 - 2010 gafst mér tækifæri að fara til Kína sem skiptinemi frá Háskóla Íslands . Ég fór til gömlu menningarborgarinnar Nanjing í Jiangsu-héraði , þar sem mikill fjöldi skiptinema stundaði nám við Nanjing háskóla . Við vorum þarna saman komin ungt námsfólk frá öllum hinum byggðu álfum heimsins og ég eignaðist fljótt góða vini frá Indlandi , Chile , Kólumbíu , Eistlandi , Úsbekistan , Spáni , Þýskalandi , Póllandi , Frakklandi , Bretlandi , Bandaríkjunum , Kanada , Suður-Afríku , Japan , Kóreu og Kína . Við æfðum okkur að handskrifa kínversk tákn , lærðum að prútta á mörkuðum og notuðum öll tækifæri til að ferðast saman um Kína í leit að ævintýrum . Námið reyndist síðan bráðskemmtilegt , þó það hafi verið mjög erfitt að byrja að læra kínverskuna , og ákvað að ég útskrifast með B.a gráðu úr þessu námi , en til þess að ná því verða nemendur að dvelja eitt námsár í Kína í ströngu tungumálanámi . Ég valdi að fara til Ningbo háskóla , sem er í Zhejiang héraði í Kína , rétt fyrir sunnan Shanghai , en Ningbo háskóli er samstarfsháskóli Háskóla Íslands .